“Промоция” в Kaufland ? – Парите като начин на мислене\nМРАЗЯ ДА ДАВАМ ПАРИ ЗА ХРАНА\nОсобено мразя да давам пари по заведения – там парите летят със скорост 10лв/30минути, колкото е средната цена и време за един обяд. Да не говорим за кафето, което в домашни условия е стотинки, а навън е левче.\nА върхът на нелепите цени са McDonald’s, Dunkin’ Donuts, KFC и Burger King. Не само са нездравословни, но и самата обстановка не е приятна – прекалено много хора, шум, и… да се храниш на пластмасов поднос. Nigga please!\nИзобщо, големият проблем с храната е следния: Ако дам 50лв за обувки, мога да ги нося година или повече. Ако дам 50лв за храна, след максимум седмица няма да имам нищо.\nТъй като мразя да давам пари за храна, а не мога изцяло да елиминирам този разход, се старая да го огранича (вижте някоя статия за спестяване в раздел Спестяване). Основен въпрос тук е балансът – балансът между пари, качество на храната и времето за пазаруване.\nВсеки търговец отвреме-навреме върти номера. Например, пуска на “специална\nцена” залежалите стоки или тези с изтичащ срок на годност. Или прави “промоция” на стока, като разликата с нормалната цена е 5-10 стотинки. Или (любимото ми!) дава 200гр. кафе за 5лв, при положение че 100гр. от същото струва 2лв…\nРазбира се, това далеч не се прави само в Kaufland. Всъщност Kaufland е веригата, от която пазарувам най-често – има богат асортимент на съвсем сносни цени (Billa например са по-скъпички като цяло, Plus пък имат много малко стоки). Kaufland е с доста добри промоции и има собствен вестник. Там мога да видя какви ще са промоциите през седмицата. Това е супер, защото ми спестява излишно разкарване и време. Освен това ми позволява предварително да набележа какво ще купя и тогава няма “отиваш за 1*, купуваш 20” :)\n*В края на статията има виц по този повод\nКАПАНЪТ С ЕТИКЕТ “ПРОМОЦИЯ”\nKaufland или не, пазаруването от подобни вериги си има капани.\nПърво, тези магазини ви привличат с илюзията, че при тях е по-евтино. Специално Kaufland тръби навсякъде своята “гаранция за най-ниски цени”. Plus обещава “качество на малки цени”. Billa предлага “най-доброто за мен” и неустоима клиентска карта за отстъпки. Пени Маркет залага на “промоции без край”.\nЕстествено, това са само трикове, чиято единствена цел е да ви вкарат през вратата. Влезете ли веднъж в един от тях, най-вероятно ще напазарувате 90% от необходимите ви стоки там. Само една минимална част от нещата в количката ви е на ниска цена. Останалата част компенсира “невероятната” отстъпка, която сте получили. Така че колкото повече неща купите, толкова сте по-далече от изгодното – освен ако не купувате само от промоционалните продукти.\nВторо, промоцията в CBA може да е по-скъпа от нормалната цена в Kaufland и обратното. Много често в CBA пускат промоция на олио за 2.20, докато в Kaufland нормалната цена на олиото е 1.89.\nТрето, промоционалните продукти са “разместени” и вие сте взели продукт, който не е на промоция. Kaufland отнесоха много псувни за тази си “добра практика”, поне от мен. Реален пример – промоция на сок грейпфрут с 50% намаление. Точно под огромните, крещящи табели ПРОМОЦИЯ “по погрешка” е сложен сок червен грейпфрут. Друга разновидност на тази грижа за клиента е когато промоцията е изтекла, но са “забравили” да махнат етикета с намалената цена. Излишно е да казвам, че ако сте купили повечко продукти изобщо няма да забележите каква хубава “промоция” са ви направили.\nЧетвърто, промоционалните щандове тип “Боклуци по левче”. Наистина не се сещам за верига, която да няма такъв щанд. Обикновено са чорапи на килограм, играчки за деца или глупави джаджи – чистачка за лед, поставка за чай, щипка. Обикновено, ако купя нещо подобно, след това само се подхвърля вкъщи, докато накрая прежаля даденото левче и го хвърля в коша. Символика.\nПето, само защото е на промоция не значи, че ви трябва. Ако по принцип не обичате банани, но ги виждате с 20% намаление, струва ли си да ги купите? Глупаво е да купите нещо, което не ползвате! “Все някога ще потрябва” не е добър аргумент, защото надали ще имате търпението да местите ненужната стока от единия шкаф в другия и докато наистина потрябва, ще я изхвърлите. Ще ви дам по-категоричен пример. Ако нямате деца и видите бебешко пюре с 50% намаление струва ли си да ги вземете, защото “все някога ще потрябват” ?\nПРИНЦИПИ НА ДОБРОТО ПАЗАРУВАНЕ\n1) Направете си тефтерче с нормалните цени на стоките. Аз си направих такова накъде през май 2010 и ми върши страхотна работа. Отнема известно време, докато съберете информация за цените на повечето стоки. Хляб, сирене, мляко и прочее купувате често (ежедневно или седмично). Лесно можете да запомните или да запишете какви са нормалните им цени. Олио, захар и кафе по правило се купуват по-рядко (месечно), да не говорим за шампоан или масло за колата. След като имате записани нормалните цени на стоките, ще можете да прецените кога една промоция наистина е промоция. Стремете се всеки път да купувате стоката на по-ниска или поне същата цена. Това ще ви помогне много и когато си правите бюджет.\n2) Пазарувайте само със списък*. Никога, ама НИКОГА не влизайте в магазин без списък! Иначе ще влезете за едно нещо и ще излезете с 20, а много вероятно е и да забравите някое от нещата, за които сте отишли на първо място :) Без списък е много вероятно да похарчите допълнително 4-5 лева за напълно излишни неща.\n*В края на статията има виц по този повод (само напомням)\n3) Планирайте си пари за промоции. На мен все още ми се случва да има хубава промоция и да нямам пари да се заредя достатъчно добре от нея. При нас често пускат шоколади Milka, които обикновено са 1.60 до 1.80лв, на промоция по 1.20 или дори 1.00 за определени видове. Всеки път си казвам, че ще си взема десетина на промоция (спестявам си 4-5лв така), и все нямам достатъчно пари. Много е хубаво да се възползвате от промоции на продукти като тоалетна хартия, шампоан, олио и пр.\n4) Носете си елка, ако трябва, за да знаете колко ви е сметката до момента. Аз лично не съм го правила, понеже доста лесно смятам наум и помня. Това помага първо да не харчите повече от предвиденото и второ – за да няма изненади на касата. По принцип наум закръглям към по-високата сума (ако нещо е 1.82 го смятам 2лв) и обикновено сметката на касата е по-малка. Затова знам, че ако сметката ми наум е 15лв, а на касата ми искат 18лв, значи нещо са ме прекарали.\n5) Научете къде какви отстъпки дават. Има стоки, които в определени магазини са постоянно на добри цени – като олиото в Kaufland. Ако специално Kaufland ви е далече и не ви е удобно да пазарувате често от там, планирайте да си купите по-голямо количество от стоката, когато ви е на път. Също, вижте какви програми за клиенти има. В Billa има клиентска карта, в СВА също (макар че е голяма смешка тяхната) – може да не ви връщат много, но така или иначе взимането на отстъпките не ви струва нищо.\n6) Четете ситния шрифт на промоцията. В СВА имаше комплект два шампоана и ГОЛЯМ КРЪГЪЛ ЕТИКЕТ 50% ОТСТЪПКА – логично да си помислиш, че единият шампоан на практика идва безплатен. Отдолу обаче със ситни букви (и поизмачкани, понеже е на дъното на етикета) пише, че отстъпката е от цената на ЕДИНИЯ шампоан. Тоест, купуваш един на нормална цена и един на половин цена, или отстъпката на целия комплект е само 25%. Много се замислих тогава за един сигнал до КЗП :)\n7) Сравнявайте на обща база. Може и да отнеса някой солен коментар, понеже този съвет сигурно изглежда елементарен, но все пак – сравнявайте на обща база. Като купувате салфетки, сравнявайте цена за брой или цена за грамаж на пакета. Като купувате тоалетна хартия, сравнявайте дължина и/ли плътност. Много промоции, например при виното, рекламират “2 бутилки за 15лв”, а всъщност те са 500мл вместо стандартните за виното 750мл. Подобна практика съм виждала и при хляба (по-евтин, но и с по-малък грамаж).\n8) Не плащайте за повече, отколкото ви трябва. Един пример от студентските ми години. Да кажем, 800г. бял хляб са 1лв. 400гр. пълнозърнест хляб също са 1лв. Когато почнах да си купувам пълнозърнест, съквартирантката ми ме попита защо купувам хляб, два пъти по-скъп от обикновения. Ами не е по-скъп. По-добре да дам 1лв за хубав хляб и да го изям целия, отколкото да дам 1лв за обикновен хляб и да хвърля половината като изсъхне. В случая с обикновения хляб всъщност нищо не съм спестила, освен от качеството на стоката.\nВИЦЪТ ОТ ТОЧКА 2)\nПетър видял Иван да излиза от вкъщи.\n– Иване, къде си тръгнал?\n– Жената я боли глава, та отивам до магазина за аспирин.\nСлед два часа Петър също отишъл до магазина, напазарувал и се наредил на опашката. Гледа – пред него Иван натрупал една камара работи – кукичка, стръв, въдица, сгъваем стол, надуваема лодка, радио и палатка, обща сметка към 420лв.\n– Иване, какво стана бе? Нали за един аспирин беше дошъл?\n– Да бе, ама си викам – жената я боли глава, така и така няма да ми пусне, барем да ида за риба…\nCategories Финансови съветиTags евтино, кауфланд, намаление, промоция\tPost navigation\n36 thoughts on ““Промоция” в Kaufland ?”\n02-Nov-2010 at 14:01\nРая ти разбиваш на пух и прах тезата, че жена с пари е като луд с картечница:)))\n02-Nov-2010 at 14:45\nХехе, по-скоро си знае, че е луд с картечница и се стреми да сведе ефекта до минимум ;)\nИначе, от Кауфланд пазаря само за котката (просто някои неща ги няма другаде и наистина са изгодни). Този тип магазини, отдавна съм ги отписал, като сериозна алтернатива – ефтиното е лошо, а това с добро качество е на нормална или по-висока цена. Като се вземе предвид и загубеното време и сметката винаги излиза крива. А времето някак си все го забравяме, като част от цената…\n02-Nov-2010 at 15:48\nАми момчета, и двамата сте прави донякъде :) Да, имам картечница и да, знам си че съм “луд” :)) Но не стрелям напосоки.\nАриорм – ами точно този тип магазини пестят време, всичко им е на едно място.\n02-Nov-2010 at 16:00\nЗа София, Пловдив и въобще за големите градове, съм склонен да се съглася, че пестят време. Но инак не баш – времето, което пестиш вътре, го губиш на касите и в път до там и обратно.\n02-Nov-2010 at 16:13\nИ за малките. Айде ако е само за хранителни продукти (въпреки че в по-малките магазини далеч не всички марки ги има!) иди-дойди, но ако ми трябват храни и шампоан и не знам какво си е по-лесно в Кауфланд, вместо да обикалям по няколко малки магазина.\nПък те касите че бавят понякога, бавят, ама… :)\n02-Nov-2010 at 17:25\nA, промоции от вида “вземи 2, плати 3” са ми много познати.\nПродаването на стоки в голям магазин е една сериозна наука. Боя за рафтове между доставчиците е страшен, за всяко пясто на артикул се плащат пари.\nНо за промоциите. Ако човек е разумен и със ясно съзнание за парите които ще харчи, тогава наистина му трябва стратегия. Стратегия която ти си описала много интересно :о)\nВсе пак пазаруването, което се прави в свободното време на човек трябва и да е малко забавно. Все пак от време на време е добре да си купиш нещо импулсивно, да му се порадваш … и да го изхвърлиш, ако трябва :о)\n02-Nov-2010 at 17:39\nСтатията е добра и практична. Добре е да има развитие по темата.\n@Nikofree – в твоя чест добавих т. 6) към Стратегията, понеже ме подсети с това “плати 3, вземи 2” :))\nВсъщност не съм против отвреме-навреме да купуваш нещо импулсивно… и ние сме хора :) Само да не е постоянна практика като при някои мои познати.\n02-Nov-2010 at 17:51\n@Manasiev – благодаря. Добавени са също точки 7) и 8).\n02-Nov-2010 at 18:01\nОще една статия която ще ми бъде любима. Все едно някой ми е прочел мислите (без идеята за тефтерчето, която е супер). Колко е хубаво е да знаеш, че и още някой мисли като теб. Ужасно се радвам че написа точно тази статия точно сега. Толкова систематизирано и същевременно забавно и приятно.\n02-Nov-2010 at 18:12\nА и още нещо. толкова ме е яд, че в светът в който живеем нямаме никаква защита от маркетинг машината, която е толкова добре смазана. В училище не се учи и един час за тези номера на маркетинга. Вместо това всички се възхищаваме на “успелите” бизнесмени със скъпите коли успяли да хванат на въдицата милионите бедни пенсионери и не само. Успехът вече се свежда до това да измислиш легална\n02-Nov-2010 at 18:18\n@Иван – много рядко получавам изцяло позитивни коментари като твоя :) Благодаря!\nВсъщност информация има, стига да я потърсиш. Ето например ти си попаднал в случая на тази статия от моя блог, но има и много други блогове на тема Пари и Спестяване – както на български, така и на английски.\nПонякога човек намира правилната информация, както ти сам си писал (“точно тази статия точно сега”), в един определен момент – когато е узрял за нея. И нямам предвид отстъпките, разбира се :) Може би това, че намираме информация именно когато сме “узрели”, не е всъщност някаква голяма загадка на съдбата – просто сме срещали същата информация и друг път, но сме я подминавали, защото не ни е била на дневен ред.\n02-Nov-2010 at 19:07\nМного полезна статия :))\n03-Nov-2010 at 14:57\nСкоро гледах нещо за подредбата на продуктите в големите магазини, как стоката изложена на нивото на очите се купува най-много. Днес се загледах в “Пикадили” и тази стока определено не беше на-евтината. Отделно че не е и най-необходимата (майка ми все с “Доместос” е чистила банята или с омекотител ми е прала дрехите, и току що открих ароматизатор за стая в торбата с покупките, а нямам спомен в къщи да мирише на лошо, и влязох само за едно охладено пиле и мрежа картофи).\nПП: Относно жената с пари и лудия с картечница, валидно е само ако жената не харчи свои пари или семейните такива, ако тя се отъждествява като част от семейството. Мъжете сме много по-големи разсипници. Да не ви разправям, как на времето се издържахме семейство с малко дете на една заплата, и винаги имах да дам пари на заем на колегите ергени. Сега аз вземам на заем от тях, а вземам четири пъти по-голяма заплата от тогава.\n03-Nov-2010 at 16:57\nRowan – ти пък откри топлата вода :) Всъщност подреждането на стоките по рафтовете в подобни магазини никога не е случайно. Някои производители се борят изобщо да бъдат представени там (за мен е голям неудобство например, че в Кауфланд няма кисело мляко Маркели).\nНе знам как точно става договарянето коя стока къде да бъде сложена, може би за по-добрите места производителите трябва да дадат по-голям марж. На една бизнес-среща например една от фирмите за бутилирана вода сподели, че една от веригите не искала да включи тяхната вода на щанда. Цената, която искала веригата, била всъщност под заводската себестойност :)) И това ако не е наглост! Пазар, какво да го правиш…\nПП: Това с парите е индивидуално и не се влияе от пола на човека.\n03-Nov-2010 at 17:10\nТефтерче с нормалните цени на стоките – проблема тук според мен е как да определим кои са нормалните цени. Всичко е много индивидуално, зависи от магазините, в които пазаруваш и от града, в които живееш. Примера за олиото – виждала съм го и на цена 3 лв и ако пазарувам само от този магазин, това за мен ще е нормална цена и всичко друго ще е промоция. Хазайката ми пък пазарува банани от складовете за стоки наедно, макар, че си купува 1 или 2 килограма и там са по 1.80, на всички други места, където аз пазарувам са по-скъпи. Така че за мен това е малко мисия невъзможна.\n03-Nov-2010 at 17:29\n@Конкурс БГ – зависи колко е важно за теб да откриеш нормалните цени. Аз дълго време пазарувах откъдето ми падне, без да планирам какво ще ми трябва през седмицата и откъде да го купя. Още повече, че в по-голям град наистина не е възможно да обиколиш всички възможни магазини и борси.\nВсъщност не е нужно да записваш всяка една стока, която купуваш. Едни дъвки дали ще ги вземеш за 0.65 или 0.60лв не си струва два часа обикаляне (вкл. за бананите на хазайката ти – може тя да има повечко време или мястото да й е на път, но за теб да не си струва). Твоя пример с олиото – ако пазаруваш само от един магазин и там е на 3лв, то да – всяка друга цена ще ти се вижда по-добра. Правилно! Особено като го намериш за 1.89, очевидно е, че 3лв е повече от скъпо.\nКак се определя кои са нормалните цени – ами със статистика, но трябва да положиш малко усилия. Да кажем, аз за първи път купувам захар и плащам 1.60 (примерно) за кило, понеже ми е спешно и нямам време да проверявам каква е нормалната цена. Има два варианта: 1) записваш 1.60 в тефтера и в рамките на няколко месеца купуваш захар още два пъти, но по 1лв. Така след няколко месеца и още две покупки установяваш, че май 1лв е нормалната цена, а не 1.60. Вариант 2) не искаш да чакаш няколко месеца и решаваш пътьом да хвърлиш по едно око на цената на захарта в няколко други магазина (или интернет) и виждаш, че върви между 0.90 и 1.20 най-често. Логично е да предположиш, че към 1лв е нормалната (средна) цена.\n05-Nov-2010 at 00:49\nРая, благодаря за обяснението, звучи добре и със сигурност ще го пробвам.\n05-Nov-2010 at 16:04\nНе винаги е вярно, че по-евтиното е по-некачествено. Голяма част от цените са си спекулативни – като например тази на олиото. често продуктите, направени за някоя верига са с по-ниски цени, но с много добро качество.\n05-Nov-2010 at 16:57\nКакто невинаги е вярно, че скъпото е задължително по-хубаво. Човек трябва да пробва и да не се подлъгва само по марката.\nАз например миналия месец купувах препарат за чинии. Беше ми заръчано Pur, обаче беше два пъти по-скъп от Medix. Хванах ги двата и зачетох етикета. Познайте – съдържанието почти идентично. Излишно е да казвам, че мие също толкова добре (все пак съставките му са същите) :)\n09-Nov-2010 at 17:03\nМного добра тема. Всички точки толкова подробно описват практиките на пазара, че няма какво да се добави освен някой пример.\nСпоред мен пикадили е най-скъпия магазин в България. Последния път там направих сметка за 25лв, купувайки вино, бисквитки, лукум, и разни други глупости за един семинар в чужбина. Същата вечер момичето, което ме накара да отида там ми звъни и казва – знаеш ли, аз съм в Метро и виното, което купихме от пикадили за 8лв тук е на промоция за 4.50!!! Разлика 3.5лв, което са разходите ми за гориво до Метро и обратно. Ако коефицентът на “надценка” е подобен и на другите стоки… спокойно нещата за 25лв щяха да струват 15.\nМного хора мразят да пазаруват в Метро, защото отиват много пари… Това е точно заради “онзи списък”. Да купуваш два препарата за под за 5лв, вместо един за 3лв, но няма да пазаруваш 2 месеца. Правиш си списък и пазаруваш само по него. Дори и да купиш нещо повече (гледай да не е нещо, което се разваля) Прибираш го в шкафа и ползваш, когато му дойде времето. 50ст икономия на 5лв… ако ги сложиш тези пари на депозит в банка няма да получиш такава годишна лихва 10% така че си струва дори да го разглеждаш като “инвестиция”. Леко трябва да се внимава с това, защото “инвестиция” е нещо, което ти носи пари по принцип пряко, но когато ти спестява разходи – пак ти носи пари, макар и косвено.\nПример – енергоспестяваща крушка -5лв живот – колкото 10+ крушки от 50ст, оттам нататък си смятайте колко се пести в kWh ел енергия.\nСмятане на стойността към някаква единица т.е. колко струва това на 1кг, 100гр, 1бр и т.н. Лесно се смята примерно при препаратите за миялни машини – цената на 1 таблетка е между 13-14ст на Медикс и 40-50 на финиш, сомат и т.н. При условие, че всички мият еднакво (доказано емпирично :-)) По същия начин може да се изчисли цена на литър олио. Ако имате къде да го държите и преливате в малка бутилка – при купуването на 10л. около 3 се оказват “безплатни” и без етикет гратис.\nПри ловенето на промоции – винаги вадете “калашниците” виц в края :-) Първо търсите “истинската цена” може да е на съседния продукт. Понякога съм виждал промоции с отстъпка 2-3ст. После проверете дали е добра. Има случаи, където малък промоционален пакет излиза много по-евтин от 3 пъти по-голяма разфасофка. Но е възможно и обратното – при промоция на малкия пакет – голямата разфасофка да продължава да си е по-евтина. Смятането не е задължително да се прави всеки път 1-2 пъти и след това при “съмнение” кое излиза по-изгодно заради промоция или регулярно…\nВиц: Движи се едно черно БМВ по пътя и багажника му опира в асфалт, спира го КАТ. Полицая се приближава до шофьора и му казва – “Слизай и отваряй багажника.” Дебеловратия “бизнесмен” слиза, отваря багажника, той пълен с калашници.\n– Какво е това? – пита полицая\n– Е как какво? Това са калкулатори!\n– Какви калкулатори бе! Не ги ли виждам, че са калашници?\n– Не бе господин полицай, това са калкулатори – ние с тех си опра’аме сметките!\n09-Nov-2010 at 17:59\n@Zaz – ами инвестиция си е, щом ти освобождава паричен ресурс :) Да не забравяме обаче и цената на времето – ако вървиш 1 час до магазина, за да спестиш така 5лв, значи слагаш цена на своето време 5лв на час. А ако можеш да изкараш 10лв през този час? Нали ме разбираш :)\n06-Dec-2010 at 17:38\nЧаках с нетърпение да построят един ЦБА до нас но когато го построиха останах много разочарован.Е няма такъв соцмагазин като ЦБА.\n07-Dec-2010 at 09:14\nНе знам дали са соц, но са скъпи и много лъжат.\n08-Dec-2010 at 23:20\nЖалко, че не си пратила сигнал до КЗП онзи път, ако не искаш и други да се опарят, пращай! Ако всички подавахме такива сигнали и за всичко, цената на часа ти отиване до магазина щеше да е минимум 6 евро ;)\nZaz, Доста добре си изучил изкуството да пазариш на оферта :))) Мисля, че си доста изчерпателен!\nЕдинствено искам да добавя е, че винаги бих си купил българско, даже ако е по-скъпо и избягвам продукти с добавки различни от захар, сол, познати подправки, лимонена киселина и др. подобни. Разумно е пазаруването само тогава, когато не носи вреда на здравето, Винаги четете етикетите!!!!\n13-Dec-2010 at 11:28\n@Шарки – ами да ти кажа тогава се замислих как може да се докаже, че етикетите са били некоректно поставени. КЗП имат нужда от време да реагират, през което време етикетите ще се сменят с нови.\nСега видях, че всъщност КЗП имат териториални офиси в големите градове и онлайн форма за сигнали. Ще сложа линк в статията :)\n01-Jan-2011 at 00:12\nСамо искам да искажа мнение за клиентскте карто на ЦБА, защото казваш, че са голяма смешка.\nНа мен лично ми харесват защото получаваш като боинуси пари с които може да си купуваш каквото искаш, а не както в Пикадили например, някакви точки, които може да размениш само за определени стоки.\nЕ, вярно че ми беше малко зор докато устискам да натрупам 100лв. бонуси, че да ми се вдигне процента на намалението до 5%, но сега вече съм доста доволен. 5% кой ти ги дава !?\n01-Jan-2011 at 00:19\nЗабравих да обясня, който не знае за какво става въпрос.\nзанатрупани пари от отстъпки в картата:\nдо 10лв. – 1%\nот 10 до 30лв. – 2%\nот 30 до 50лв. – 3%\nот 50 до 100лв. – 4%\nи над 100лв. – 5%\n03-Jan-2011 at 09:58\n@Михаил Колев – Мишо, да ти кажа в Пикадили не съм пазарувала и да, на фона на техните карти тези на ЦБА изглеждат по-добре. Аз исках да кажа, че по мои наблюдения цените в ЦБА са като цяло по-скъпи от тези в Кауфланд примерно, и то с повече от 5%, колкото е максималната отстъпка по картата.\nОсвен това мисля, че тези суми за процентите не са с натрупване. Тоест, за сметка до 10лв винаги ти е 1%, независимо че може да си напазарувал 15 пъти по 10лв и да си натрупал 150лв оборот. (Може и да бъркам де, ама то на касовата бележка си пише колко ти е отстъпката.)\n24-Feb-2011 at 18:32\nМного полезна статия, само нещо искам да допълня: купуването на по-големи количества не винаги реално пести пари, а води до по-голяма консумация /говоря за хранителните продукти/. Пример: 2 л кока кола излиза по-изгодно, но ако си купя 1 л, ще изпия един литър и ще дам по-малко пари, докато като си купя 2 л, хем ще дам повече пари, хем ще изпия повече кока кола, която не е полезна. Същото важи и за презапасяване с шоколади – макар и да спестяваш реално пари като си купиш 10 на промоция, наличието им в къщи като правило те изкушава по-често да посягаш към тях и вместо за един месец да консумираш да речем 3-4 шоколада, неусетно изяждаш 10 :)\n28-Apr-2011 at 09:38\nСамо да кажа за елката – не е срамно да си я носиш в магазина, ама аз ползвам много по-незабележим калкулатор – намира се в телефона ми:) Не е срамно и никой не разбира:)\nPingback: “Промоция” в Kaufland ? | Пари и лични финанси | От тук, от там\n08-Feb-2015 at 08:13\nБраво за статията много добре синтезирана и добре оформена. Аз без да съм я чел спазвам на 80%, не\nуспявам да правя списъм освен в събота или неделя. През другото време купувам неща които са от необходимост. Колкото за тефтерчето с цените винаги е в главата. Предпочитам да пазарувм в лидл, но се налага да пазарувам и в кауфланд. За ЦБА и Пикадили НЕ ВЛИЗАМ освен за вафла или цигари, няма такива надценки. По-качествени продукти се намират в Лидл, а по-евтини в Кауфланд ако говоим за хранителните.По интересното е спираш се да видиш стока, хасресва ти взимаш я. В момента който я\nразглеждаш до теб някой също си я взима видял от теб. (Повличаш крак :))\nКолко неща съм си купил които не ми вършат работа и ме е яд. Например чистачки за колата уж стават за всички модели а те не могат да се монтират дори. Подарих ги на един колега. И още куп от ненужните промоции.\nПо тази тема се сещам че хората не се различаваме от кокошките, обичаме да ровим в боклука :)


С достъпването на интернет страницата и съдържащата се в нея информация ("интернет страницата" и „сайтът“) Вие декларирате, че сте прочели, разбрали и сте съгласни с настоящите Условия ("Условията"). Интернет страницата се администрира от "Юробанк България" АД, ЕИК 000694749 ("Банката") и е създадена с информационна цел. Информацията, поместена на страницата, не представлява пряка консултация за използване на продуктите и услугите на Банката. "Юробанк България" АД си запазва правото да променя съдържанието на уеб сайта и настоящите условия без предизвестие.\n"Юробанк България" АД събира информация по време на Вашите посещения на настоящия уеб сайт, чрез широко използвани в практиката инструменти за събиране на данни – "бисквитки" (cookies). В съответствие с приложимото законодателство, Банката зачита поверителността на Вашите данни и гарантира тяхното законосъобразно обработване и защита. Настоящите Условия имат за цел да Ви дадат ясно обяснение за начина, по който "бисквитките" се използват на интернет страницата.\nIII. Какво е "бисквитка"\n"Бисквитките" представляват малки файлове с информация, която интернет страницата изпраща до браузъра на посетителя. Браузърът съхранява тази информация в текстови файл на крайното устройство на потребителя – Вашият компютър, мобилен телефон, таблет или друго смарт устройство. "Бисквитките" позволяват на посетителите да навигират в интернет страницата и, когато е приложимо, дават възможност на Банката да индивидуализира интернет страницата и нейното съдържание спрямо нуждите на посетителя, както и да подобри резултатите от неговите действия.\n"Бисквитките" служат и за запаметяване на Вашите предпочитания при търсене на информация в сайта, за персонализация на изобразяваната информация, за преброяване на посетителите на сайта, както и за улесняване на потребителите при регистрация за услугите, предлагани на сайта и за защита на данните на потребителите.\nIV. Как се използват "бисквитките"\n"Бисквитките", които Банката използва на интернет страницата, не съхраняват данни, които могат пряко да идентифицират потребителите. Ако в хода на използване на услуга, предоставяна чрез интернет страницата, предоставяте Ваши лични данни, те няма да бъдат предоставяни на трети страни, освен както е описано в Уведомлението относно обработване на лични данни.\nБанката използва "бисквитки" на интернет страницата:\nЗа да анализира тенденции, да администрира интернет страницата, да проследява дейностите на потребителите в нея и да събира типизирана информация за тях;\nЗа да защитава конфиденциалността на клиентите и да предотвратява измами;\nВъв формулярите за онлайн кандидатстване. Ако функцията за съхранение на "бисквитки" не е активна, потребителят няма да може да влезе в интернет страницата и/или да използва услугите на Банката;\nЗа да научи как потребителите влизат в и използват страницата. Tова помага за подобряването на качеството на услугите, които Ви предоставяме. За тази цел Банката използва Google Analytics – интернет-базирана услуга, осигурена от Google, която посредством "бисквитки" помага на Банката да анализира как посетителите използват интернет страницата. Повече относно използването на услугата можете да откриете в Политика за поверителност на Google;\nЗа мониторинг и управление на потока от данни на интернет страницата, а по повод рекламните си кампании, за да определи техния ефект. Това помага на Банката да подобри дизайна и структурата на интернет страницата, продуктите и услугите;\nОсновни видове "бисквитки" на интернет страницата:\nТова са "бисквитки", които правят работата на интернет страницата ни възможна, като подпомагат основни функции от рода на навигацията между страниците и достъпа до защитените части на сайта. Нашата интернет страница не може да работи правилно без такива "бисквитки".\n"Бисквитките" за функционалност дават възможност на интернет страницата да запомня информация, която променя начина, по който сайтът се държи или изглежда, като например предпочитания от Вас език или региона, в който се намирате.\nСтатистическите "бисквитки" ни помагат да научаваме как посетителите си взаимодействат с нашата интернет страница, като събират и докладват анонимна информация. Ние проучваме тази информация, за да подобрим услугите и продуктите, които предоставяме.\nМаркетинговите "бисквитки" се използват за проследяване на посетителите между отделни сайтове. Целта им е показването на реклами, които имат отношение към индивидуалния потребител и са привлекателни за него, като това ги прави по-ценни за издателите на реклами и рекламодатели-трети страни. Можем да ползваме тези „бисквитки“, за да виждате наши реклами и на други сайтове след като сте посетили интернет страницата ни. Ако не позволите използването на тези бисквитки, Вие ще продължите да виждате реклами, но те няма да бъдат съобразени с Вашите интереси.\nV. Настройки за използване на "бисквитки"\nПреди да започнете да ползвате интернет страницата, Банката Ви предоставя ясна и изчерпателна информация относно целите на съхраняването, достъпа и целите на обработването на информацията чрез „бисквитки“. Банката също така е длъжна да Ви предостави възможност да откажете съхраняването на „бисквитки“. Поради това, при влизане на интернет страницата има изскачащ прозорец, който Ви уведомява относно настройките по подразбиране за използването на "бисквитките" и Ви кани да потвърдите, че сте съгласни с тях. В случай че не сте съгласни с настройките по подразбиране на "бисквитките", Вие имате възможността да ги направите сами. Можете по всяко време да промените тези настройки като посетите страницата за управление на бисквитки.\nБанката поема отговорността за опазване неприкосновеността на информацията, която потребителите предоставят при използване на нашите онлайн услуги при спазване на настоящите условия. Банката не носи отговорност за последиците, в т.ч. за каквито и да е преки или косвени вреди, породени от или свързани по какъвто и да е начин с достъпа Ви или използването на този сайт. Банката се стреми винаги да осигурява актуалността, точността или изчерпателността на информацията, поместена на сайта, като си запазва правото по всяко време да променя или коригира при необходимост публикуваната информация. Банката не гарантира безпроблемен и непрекъснат достъп до този сайт и не гарантира, че информацията ще остане достъпна, освен в предвидените от закона случаи за предоставяне на информация на дълготраен носител.\nПри интерес от Ваша страна към някои от предоставените от Банката продукти или услуги моля да се свържете с нас за повече информация.\nНашият уеб сайт може да съдържа хипервръзки към други сайтове, които не се администрират от Банката. Банката не гарантира за съдържанието и точността на тези сайтове и Ви препоръчва да прочетете техните условия за ползване.\nАко имате въпроси, свързани с настоящите условия за ползване и конфиденциалност, може да се свържете с нас на: klientipostbank.bg


Днес ще е слънчево и топло, за кратко може да превали – Новини Разград\nДнес ще е слънчево и топло, за кратко може да превали\nПрез нощта облачността се разкъса до предимно ясно време. Днес преди обяд ще бъде предимно слънчеов над страната, но около и след обяд отново ще се развива купеста и купесто-дъждовна облачност и на много места ще превали за кратко. На запад обаче валежите ще са интензивни. Почти без валежи ще остане на изток. Максималните температури слабо ще се повишат. Атмосферното налягане ще е по-ниско от средното за месец юни.\nНа територията на област Разград днес денят ще започне със слънчево и ясно време. Сутрешните температури ще са около 18-19°С. Около обяд облачността ще започне да се сгъстява и за кратко ще превали. Максималните дневни температури ще се покачат до около 27°С. Вятърът ще е слаб, от юг.\nСледваща Следваща публикация: 79 нови случая на COVID-19 са потвърдени у нас през последното денонощие


Осъдиха сводник за грабеж\nХасковският съд изпрати за 5 години зад решетките сводника Младен Иванов за грабеж\nСъстав на Хасковският окръжен съд тикна сводника Младен в затвора за 5 години при първоначален строг режим. След като има зад гърба си 20 присъди за кражби и за склоняване към проституция, сводникът се издъни за едни нищо и никакви 200 лева.

 През април миналата година Младен, аверът му Симо и тяхната обща проститутка Алтъна останали без пукнат лев. Докато се размотавали през нощта, на полезрението им попаднал хасковски лекар и Младен се задействал светкавично. Цапардосал медика по тила и го съборил на тротоара.

 След като го претарашил взел наличните в джоба му 200 лева и триото светкавично се оттеглило към първия попаднал им магазин откъдето купили пиене и храна. След това се установили в една порутена сграда на Кенана, където яли пили и други работи правили, разбира се.

 Няколко дни след това триото било сгащено от полицията и дадено на правосъдието. Въпреки страстното желание на Младен да се споразумее с прокуратурата, след като се признае за виновен, за по-лека присъда, съдът не се съгласи и му лепна 5 години затвор. Аверът му Симо отнесе 36 месеца условна присъда, а жрицата Алтъна се появи като свидетел в съда и се отърва без присъда.

 На територията на Хасковска област действат над 12 сводници, които продават човешка плът и в България и в чужбина. Обществена тайна е, че човекът на Очите в Свиленград се казва Жоро Черния и само жриците знаят колко тежка е ръката му.

 Другият, който кара проститутките да треперят от страх, е Диян Гайтанджиев – Боксьора. За него се говори, че вече развива бизнеса си с жриците на любовта легално под най-различни форми. Най-напред изпраща свои помощници из региона да привлекат или направо да откраднат хвърчащи в облаците ученички, а след това ги назначават с трудови договори за сервитьорки или барманки за пред контролните органи.

 В зависимост от това какви са – българки или циганки, им определя заплатите и службите. Мрежата за проституция е изградена перфектно. Отдавна се знае кои точно хотели се държат от сводниците. Всяка събота и неделя побелели мераклии от Гърция идват в тези хотели, за да търсят женска ласка.

 Трафикът през границата не е проблем, щом става въпрос за хората на Очите. Дори има специални таксита на повикване за подобен род услуга. Всеки мераклия от Гърция може да си поръча брюнетка или блондинка и специално такси я откарва на посочения адрес. Жоро Черния води на отчет всички проститутки, през ден или два събира парите от сутеньорите и ги носи в Бургас на човек, известен с прозвището Големия.

 След като Очите влезе в затвора, крайграничният бизнес с жива плът се премести в областния град Хасково. Няколкото полицейски акции успяха да поизчистят тумбите проститутки от градинката пред бизнесцентъра. Общината събори и една стара къща на светофара на ул. „Васил Левски”, която беше станала натъпкан с проститутки бардак.

 Съдът вкара за известно време в затвора и доайенката на месните жрици - Станка Слона, а това сякаш стресна нейните посестрими и те вече се появяват на определени места само късно нощем. На всичкото отгоре една от тях беше размазана от тир през нощта на едно от сборищата им – Пети километър на международния път Е-80 от Хасково за Харманли.

 Пеперудките върлуват там, където спират тирове

 В Хасково отдавна са известни двамата сводници Тони Ванчев – Бонбона и Димитър Михайлов – Мюслим. Последният има идеални условия за търговия със женска плът - арендатор е на заведение край паркинг, на който най-често спират тирове с международна регистрация. Точно на този паркинг турчин получи инфаркт по време на бурен секс с проститутка на Мюслим, “пеперудка” обра гръцки бизнесмен до шушка, остригаха до голо нейна колежка.

 От известно време в бизнеса с проститутки се включиха нови сводници - Салито и Райко Циганина. Те обаче не се занимават с купуване или с крадене на жива плът, защото продават собствените си жени, дъщери и други роднини. По този начин в полицията не постъпват жалби за насилие и двамата сводници работят и пеят, както се казва.

 Докато при Мюслим нещата са малко по-различни. Той е купил проститутка от собственият й съпруг, а след това я изпратил в Австрия да му заработва пари. Тони Бомбона е по-бруталният от двамата. Преди време с помощта на приятел Бомбона отвлича насила две ученички от Петолъчката край Сливен с намерението да ги прави проститутки. С помощта на полицията момичетата се завърнаха по домовете си.

 Пред време от Хасково изчезна един друг сводник - Филип Щерев - Бързака. Той е този, които уби една от проститутките си по особено жесток начин, но тъй като има документ, че е пациент на психодиспансера, се спаси от правосъдието. Това обаче не му попречи да се устрои в Испания и да развива там дейността си на сводник.

 Известен е позорен факт и за един друг сводник-– Бекир Ибрямов - Гумбата. Този човек е продавал на сводници собствената си дъщеря 11 пъти. Освен дъщеря си той държи още 5-6 проститутки, които продължава да продава безнаказано.

 Едва ли ефективната присъда на Младен Иванов ще стресне тумбата хасковски сводници. Те са сигурни, че не биха се издънили за такава мижава сума, защото си играят с големи пари. И с наивни жени...

 Тодорка Николова, БЛИЦ


avokado6 - BulForum.com\navokado6 replied to Stenli's topic in Интернет Доставчици\nЯ да раздвижа малко темата. Някой ползва ли оптиката им, да каже как се държи. В момента съм на Близу- ланката и съм супер доволен, но искам да минимизирам разходите, та се надявам на отзиви. За кичука става дума. Благодаря предварително!.\navokado6 replied to sohm's topic in Интернет Доставчици\nНе би трявало да имаш проблем.\nт.е. висок пинг, слаб ъплоуд, прекъсвания или всичко накуп? И все пак предлага ли се вече официално?\nДобре де, някой реално върза ли се на този оптичен нет дето го предлагат? Гледам и по инфо канала го рекламират, а последно доколкото си спомням някой тук беше писал, че все още не се предлага.\nтова значи ли, че изискването за плащане на телевизия отпада? И ъп=даун ли ще е?\nОткога DCC имат HD канали и кои са те? И с какво ги отваряш, с техен приемник или с приемника на телевизора? Приемниците на DCC, не са ли SD?\nАбе добре е, ама то при мен и на евроком е добре. Хубавото е, че е с 5 кинта по- тънко. На мен лично обаче и двете ми се струват боза сравнено със сателитните канали на подчертавам небългарските оператори(Булсат и ИТВ респективно не влизат в това число). С две думи качествено излъчване на български програми почти няма на сателит, а какво да очакваш да стигне при теб след километър или два коаксиален кабел. Много зависи и на какво гледаш телевизия, защото на различните телевизори високото/ ниското качество си личи по коренно различен начин.\navokado6 replied to beku's topic in Интернет Доставчици\nДобре де, ама нещо не виждам обявената симетрия в скоростите. Има ли я реално, или нещата са както се виждат по-горе- upload=50% download?\navokado6 replied to Nel'Ghulas's topic in Интернет Доставчици\nАми ти добре си доволен, но мисля че си объркал темата. Моля, ако е възможно някой модератор да добави в заглавието на темата за Гигабит и заглавие Евроком лан,(според мен е по-добре да фигурират и двете, може старото име да е в скоби) защото много хора се бъркат и пишат за лана в темата за кабелния Еврокомски нет и става една веселбааа.. от сорта на: Ама как аз качвам с 100 килобайта, а пък еди кой си с 2000?\nЗабележи, че той не е сменял сплитера, както при теб, а просто е отвил конектора от сплитера за известно време и после си е вързал същия този сплитер и нета става 2 мегабита! Според мен лудо съвпадение без грам връзка между двете неща.\nПреди десетина дни се обаждах да ми сменят Мак адреса(не помня дали беше на 57-58-59 или на 575-575) и след като изчаках записа от автоматичната им система- около 30-40 сек. се свързах с оператор и след 1 мин. нета тръгна на новия Мак. Това беше около 16,40 часа.\nАми доскоро кабелната беше "Пълдин Кабел" и мисля че все още е. Аз преди години работех във въпросната фирма и последния път като се видях с бившите колеги си държаха кабеланата в селото. А мисля, че не предлагат нет или поне преди година не предлагаха и не виждам как ще предлагат като знам как е изградена мрежата. Е, все пак наблюденията ми са от преди 6-7 години, ама като познавам шефовете, не обичат да инвестират, даже никак! Друг е въпросът ако Евроком имат лан мрежа.\nТелефона е този плюс 575-575, ама днес е неделя, така че ме съмнява да намериш някого. Успех все пак!\nvenom23, ти май си на евроком лан, а тук става въпрос за модеми. А може би греша?\nА кой ще ти прави трасето? Ти или те? Поне едно време евроком държаха да си изграждат трасетата сами и неставаше ти да си дръпнеш кабела. Как ще се изгражда трасето- въздушно или подземно? Ако е първото ти трябва коаксиален кабел 75 ома с обтяжка, а ако е второто може и без обтяжка. А споменаха ли нещо за кабела който трябва да си купиш с каква дебелина трябва да е? RG59, RG6, RG11 или не, защото са на различна цена и имат различни технически характеристики. RG6 е по принцип 40 ст./м. от магазин на дребно, обаче не те съветвам да пазаруваш във Викиват, защото там е по-скъпичко, а има и доста боклуци. Абе накрая да ти кажа, че май са се опитали да отбият номера(ако не са ти я дали тази информация), ама тва си е мое мнение. Може пък да са се очовечили в последно време.


Чирпан изгражда логистичен център. Инвестицията е от над 100 млн. евро | ТПП Стара Загора\nНачало Новини Актуално Чирпан изгражда логистичен център. Инвестицията е от над 100 млн. евро\nЧирпан изгражда логистичен център. Инвестицията е от над 100 млн. евро\nЧуждестранна инвестиция за около 150 млн.евро е на път да се осъществи в Чирпан за изграждането на голям логистичен център. Инвеститор от Англия планира да построи четири логистични центъра в страната, като един от тях ще бъде в нашия град, съобщи кметът на Чирпан Васил Донев.\nНормално е Чирпан да е в полезрението на сериозните инвеститори заради отличното географско положение на нашата община, допълва кметът.\nЧирпанският логистичен център ще включва голям парк от складове за всякакви видове стоки, хотели, вътрешна митница, бензиностанции, зелени площи. На този етап английският инвеститор е заявил желанието си да закупи 260 дка общинска земя. Решение за продажбата предстои да бъде гласувано на сесия на Общинския съвет. Смятам, че един такъв логистичен център ще осигури отличен потенциал за развитието на Чирпан, убеден е кметът Васил Донев. Проблем за осъществяването на мащабния проект на този етап е отпадането от проекта за изграждане на транспортна връзка към Чирпан от автомагистрала „Марица”. Според кметското ръководство решението за отпадане на транспортния възел е плод на недоглеждане от страната на агенция „Пътища” и МРРБ.\nВ най-скоро време в Чирпан ще започне и изграждането на модерен завод за изрязване на мрамор и гранит на компанията Булгранит АД. Новото предприятие ще осигури работа на около 200 души. Общината е обявила за продажба и 113 дка общинска земя в индустриалната част на града и води вече преговори с потенциални инвеститори. Предимство за инвеститорите е, че газификацията на община Чирпан бележи значителен напредък. На този етап Ситигаз е успяла да газифицира цялата индустриална зона на града и всички общински обекти. Икономиите на предприятията на територията на общината от използването на новия вид гориво са в размер на 50%.\nПриетият от Общинския съвет на Чирпан бюджет от близо 10 млн. лв. за 2010 г. е с около 10% по-малък от миналогодишния. На практика приходите в общината от данък сгради, такса смет и други такси са намалели с около 25% за първото полугодие на годината. Това се дължи на намалялата платежоспособност, както на фирмите, така и на гражданите по време на финансовата криза. След актуализацията на бюджета през второто полугодие кметът Васил Донев очаква бюджетът на Чирпан да се свие с около 20% в сравнение с предходната година. Актуализацията на бюджета ще включва намаляване на фонд работна заплата с около 10%, намаление с около 10% на разходите по издръжката на общината – предимно средства за външни услуги, улично осветление, горива, канцеларски материали, по-малко разходи за ток и вода.\nВъпреки тези мерки, общината ще продължава да прави нужното за поддържането на паркове и градини, улични ремонти и маркировка. Инвестиционаната програма на общината е на стойност 1 млн.лв., но е обвързана с приходите от продажби на общински обекти. На януарската сесия на Общинския съвет беше приета Програма за разпореждане с общинската собственост, която определя общинските обекти за приватизация, но до този момент не е осъществена нито една сделка. Въпреки това няма да подаваме на безценица в условията на финансова криза, категоричен е Васил Донев.\nЛипсата на субсидии за развитието на памукопроизводството в момента е свело до нула отглеждането на памук в общината – култура, традиционна за чирпанския край. Абсурд е държавата да разполага в Чирпан с модерен Институт по памука, който непрекъснато произвежда нови сортове, а да не стимулира памукопроизводството, казва Донев. Преди години 40% от земеделките площи на Чирпан в размер на 276 000 дка са били засети с памук. Почти сведено до нулата е и зеленчукопроизводството, тъй като са разрушени напоителните системи, функционирали в миналото. Предизвикателство пред земеделието в Чирпан е и комасацията на обработваемата земя. Арендаторите не могат да се разберат по какъв начин да разделят физическите блокове.\nНа времето Чирпан е бил център на винарството и винопроизводството. Днес виното е само част от историята на региона. Младите лозови насаждения са съвсем малко и това се дължи на стагнацията на пазара на вино.\nОколо 25% от обработваемите площи в общината днес са засети с пшеница и ечемик. Добивите през 2010 г. са значително по-ниски от миналогодишните, като средните им стойности не надхвърлят 200 – 300 кг. от декар при средно 420 кг.от декар през 2009 г. Безработицата за юни в Чирпан е била 18,65% при 8 - 10% през 2009 г. Малко са и работещите предприятия в общината, повече е сезонната заетост.\nОбщината има четири одобрени проекта по ОП Регионално развитие. Подписан е договор по проект за ремонт на учебните заведения на стойност 6 млн. лв. Предстои да бъдат реализирани поректите за подобряване на четвъртокласната пътна мрежа на пътя Чирпан – Ценово -Златна ливада на стойност 6 млн.лв, за ремонт на сградата на социалния патронаж за 1,6 млн.лв.и за ремонт на читалище „Пейо Яворов”, както и на още три читалища на територията на общината. Подготвя се и проект за улесняване на достъпа до атрактивните туристически дестинации в региона. Предстои изграждането на пречиствателна станция за отпадни води. Ако бъдат одобрени подготвените от общинските специалисти проекти, в общината ще постъпят над 40 млн. лв.


Купете евтино 15 цола Гуми за джипове\n15 цола Гуми за джипове\n185/60 R15 88T XL, с възможност да се сложат шипове\n195/65 R15 91T, с възможност да се сложат шипове\n15 цола Гуми за джипове Магазин\nAvtochastionline24.bg Ви предлага 15 цола 4х4 гуми с най-добро качество на атрактивни цени.\nВсички производители на 15 цола Гуми за офроуд с премиум качество и хиляди видове гуми от всякакви размери в наличност.\nСамо след няколко дни ще получите поръчаните 15 цола Гуми Off Road.\nЛетни гуми за SUV 15 цола\nЗимни гуми 4х4 15 цола\nВсесезонни гуми за SUV 15 цола\n15 цола гуми за Леки камиони\n15-цола гуми за офроуд обикновено се поставят на малки автомобили със задвижване на четирите колела. В наши дни те са редки, защото автомобилните производители все повече предпочитат гуми с по-голям диаметър на джантата.\nОсобености на 15-инчовите гуми за джипове и кросоувъри\nПрез последните години, много собственици на коли се опитват да поставят гуми за офроуд с по-голям от 15 инча диаметър на джантата на кросоувърите и джиповете си. Въпреки това тази подмяна не винаги е оправдана. Преди да прибегнете към моделите на гуми с друг размер вижте основните предимства на 15-инчовите гуми за кросоувъри и джипове. Сред тях са следните:\nНиско тегло. Колелата, на които са монтирани 15-цола гуми за SUV тежат по-малко за разлика от тези с 16-инчовите гуми. Следователно тяхното поставяне не води до увеличаване на допълнителното тегло на автомобила. Също така те не създават големи натоварвания на окачването и гарантират меко и плавно движение на автомобила.\nДобре балансирани качества. Оптимизираната шарка на протектора на тези гуми дава сигурно сцепление върху суха и здрава настилка, докато тяхното ниско тегло осигурява по-нисък разход на гориво. Високите странични стени абсорбират вибрациите, които се получават при шофиране по неравен терен.\nОтлична теглителна сила и оф-роуд сцепление. Меките, но здрави странични стени повишават оф-роуд ефективността на автомобила и са устойчиви на разкъсвания и продупчвания. Добре разработените раменни блокове и многото издутини на някои модели от тези гуми гуми подобряват управлението на автомобила и сцеплението върху меки настилки.\nДостъпни цени. 15-инчовите гуми за SUV са много по-евтини от 16-инчовите такива. Освен това техният монтаж не изисква подмяна на джантите. Затова 15-цола гуми биха били най-доброто решение, ако в базовия модел на колата Ви са монтирани гуми с този диаметър на джантата.\n15-инчовите гуми за джипове и оф-роуд автомобили могат да бъдат намерени в продуктовия асортимент на производители като Bridgestone, Firestone, Goodyear, Michelin, Nokian, Toyo, Uniroyal и други.\nПопулярни стандартни размери на 15-инчовите гуми за кросоувъри и джипове са:\n205/70 R15. Този стандартен размер може да бъде намерен сред следните модели гуми: Dunlop GrandTrek SJ6, Fulda Kristall 4x4, Firestone WinterForce, Nokian Hakkapeliitta R2 SUV, Nokian Hakka Green, Yokohama Geolandar SUV G055 и други.\n225/70 R15. Този размер е включвен в моделите гуми Bridgestone Dueler A/T, Toyo Open Country, Firestone WinterForce и други.\n235/75 R15. С тези параметри са характерни гумите Michelin Latitude Cross, Uniroyal Rallye 4x4 Street, BFGoodrich All Terrain T/A KO, Nokian Hakkapeliitta R2 SUV и други.\n255/70 R15. Примери за гуми с този стандартен размер са следните модели: Bridgestone Ecopia EP850, Goodyear Wrangler HP, Nokian Hakkapeliitta 7 SUV, както и други.\n265/70 R15. Този стандартен размер е наличен в следните модели гуми: ContiCrossContact LX2, Dunlop Grandtrek SJ6, Bridgestone Blizzak DM-V2 и други.\nКупете онлайн 15-цола гуми за джипове и оф-роуд автомобили\nПравилно подбраните гуми дават възможност да се регулират характеристиките на управление на автомобила и да се адаптират към индивидуалните изисквания на шофьора. Нашите специалисти винаги биха Ви съдействали. Те са добре подготвени относно особеностите на всички стандартни размери на 15-инчовите гуми за кросоувъри и джипове, техническите параметри на специфичните модели гуми, както и относно конструкцията на най-известните автомобилни модели. Също така ние можем да предоставим значителни отстъпки и дългосрочна гаранция на всички компоненти.\nАвточасти + Производители Генератор HERTH+BUSS JAKOPARTS\nАвточасти + Номер на артикул Генератор 1 280 113 703\nНомер на артикул 11.8190-0067.1\nНомер на артикул + Производители 2169G0012 HERTH+BUSS JAKOPARTS\nOEN + Производители 1068799 HERTH+BUSS JAKOPARTS\n©2020 gumi.avtochastionline24.bg: Купете евтино 15 цола Гуми за джипове


Отто Скорцени - kaldata.com - Форуми\nОтто Скорцени е ТОП потребител на 28 декември 2009\nОтто Скорцени имаше най-много харесвания\n2538 Уникална репутация\nВсичко за Отто Скорцени\nРожден ден 14.12.1971\n49256 прегледа на профила\nОтто Скорцени отговори в добавена от korduna тема в Linux\nПолзвам форк, не заради друго, а защото не ми е шумен лаптопа. Попитах, защото ми е много странно, едно дистро шуми адски, друго не. Предната версия шуми,новата- не или обратното. Питах се, дали има специфична настройка която да ми помогне или някакъв процес за който да гледам,който е отговорен за шума.\nНе съм се изразил добре. Ползвах за малко Гаруда и там имаше инструмент с графичен интерфейс за контролиране скоростта на вентилаторите, но не ги намери изобщо. С Bluestar Linux съм, пак форк на Арч.\nБлагодаря за идеята. Терминалът ми върна, че "There are no pwm-capable sensor modules installed". Почвам да търся, в нет-а излизат подобни резултати. Дано да намеря решение.\nБлагодаря за отговорите, но явно не ме разбрахте. Пределно ми е ясно от какво има или няма шум. Въпросът ми е: "Дали мога аз да оправя тези настройки, след като съм пробвал lm- sensors пакета и не работи при мен?"\nНе е от това, сега съм с Bluestar KDE и е перфектно. Просто мислех, че аз нещо пропускам.\nОтто Скорцени последва Ако си начинаещ в Линукс, задай въпроса си тук 29 декември 2020\nЗдравейте, имам един въпрос, ако може някой да ми отговори. Пробвам различни дистро-та и едните правят голям шум с охлаждането, други не. Дори Минт 19.2 Cinnamon вървеше чудесно, а 20 шуми ужасно. Пробвах с инсталация на lm- sensors, после да открие всички сенсори и да регулирам честотата на въртене на вентилаторите, но не открива нищо. В Garuda Linux има инструмент точно за вентилаторите, но уж не ги открива а ги върти.Въпросът ми е: "От какво зависи, и дали може да се регулира този шум? P.S. Лаптопа ми е старо Леново Z500 с изгоряла Nvidia карта.\nОтто Скорцени отговори в добавена от Jorge тема в Празни приказки и забава\nСтрахотна песен ...\nОтто Скорцени отговори в добавена от Уиш... тема в Празни приказки и забава\nСуеверен съм ,но черната котка я игнорирам. Имаш ли си ритуал за започване на деня?\nОтто Скорцени отговори в добавена от Чингис Хан тема в Празни приказки и забава\nДобре де ,щом е важно за вас-вижте се и се сбийте.Зная че няма да стане,както и вие го знаете -така че защо се "напиняте"?\nПредпочитам на музика.... Какво смята че е по- натоварващо , умствената или физическата работа?\nОтто Скорцени отговори в добавена от Aumi тема в Празни приказки и забава\nДа,обичам.Отделен е въпроса,че не ми се отдава много-много. Обича ли да изкривява действителността с алкохол(наркотици)?\nОтто Скорцени отговори в добавена от Merryl тема в Празни приказки и забава\nОтто Скорцени отговори в добавена от haidukpikaso тема в Празни приказки и забава


Les quatre saisons на висшите учебни заведения\nЩе ли се обединят висшите училища в България? Няма. Трябваше ли да се обединят? Трябваше. Опитът да бъде постигната една разумна цел се провали по причини, които лежат отвъд намеренията и възможностите на обединителите. Несериозно започната и безславно потулена, обединителната кампания на МОНТ не постигна нищо освен раздразнение. Медийната интерпретация на идеята за уедряване на висшите училища дори не постави проблема в правдоподобна светлина, камо ли да му намери решение.\nОбразованието е безспорна ценност. Образованието е последната масово достъпна ценност в България. Образованието - като диплома. Образованието като пакет от знания (в комбинация с граждански морал) няма същия статут. Тези две задължителни съставки на високата ученост не са нещо, което се придобива задължително в нашите висши училища. Това че те се нароиха напоследък не е причината за израждането. Упадъкът на "цитаделите" започна много преди да започне роенето. Съсипията на вузовете като развъдници на академическо самосъзнание се губи в средата на века. След петдесет години целенасочена селекция на посредственост днес българските професори в голямата си част са само селяни с вратовръзки. Не селяни като произход, а като манталитет. Селският манталитет диктува да биеш с кол по главата всеки, който прекрачи синора на твоята нива. Камо ли ако се опита да оре в нея. На българския академически манталитет науката се привижда като баница. Всеки е седнал срещу своето парче с късмети и нека останалите бъдат любезни да стоят настрана. Дори ако сам не може да намери късметите, а някой друг би могъл. Най-вече тогава! Свойствено на истински академичния манталитет би трябвало да бъде разглеждането на проблемите в дълбочина и оценка на явленията по принцип. Гледайки телевизия, четейки вестници, посещавайки факултетен съвет, се убеждавам, че такова нещо няма. Напротив - селският манталитет безпардонно изтъква само и единствено (не)възможния келепир като евентуален двигател и желан резултат на реформата. Сиюминутните кадрови и административни интереси са единственото, което се взема предвид - за интереса на науката (по принцип), за интереса на студентите (изобщо), за интереса на страната (в дългосрочна перспектива) никой дори не отваря дума. Като за нещо срамно. Ако някой го стори, селяните положително ще го обявят за луд. Нещо повече - искрено ще го сметнат за такъв.\nКато главен довод в полза на реформата се сочи необходимостта да бъде съкратена администрацията(!). Други твърдят, че навсякъде по света университетите (или поне заслужаващите уважение) били крупни. Глупости. Големият проблем на България е, че тя отдавна не може да си позволи да произвежда специалисти-бедняци и висшисти-полуинтелигенти с темповете на последните пет десетилетия.\nВлошаването на качеството на образованието следва тенденция успоредна на масовизацията. Защо и как стана така е друга тема. Важното е, че днес България има десет пъти повече висшисти, отколкото са й необходими. Това е баласт. Икономиката не може да се справи бързо с баласта, но във възможностите на властта е да преустанови неговото натрупване. Това последната власт най-сетне се опитва да направи и то можеше да се превърне във факт с положително значение. Предишните не посмяха. Не за друго, а защото студентската младеж е последното живо, интелигентно и дейно съсловие в Баба България. Да посегнеш на студентите е все едно да отрежеш клона, на който те е покачила същата младеж. Трябва да си ненормален или герой, за да го направиш. Българската политическа мисъл е по-скоро готова на спорадични героични постъпки, отколкото на дългосрочна, упорита и добре прицелена работа в едно постоянно направление. Самото роене на университетите, нарастването броя на студентите, понижаването на качеството е резултат на популизма и недалновидността на управляващите от всички цветове. Популизмът доведе до страховита инфлация на дипломата, която сама по себе си не значи нищо. След първата вълна ОФ-простаци през 50-те години (властта гарантирана със "своя" интелигенция) беше наложително университетите да се свият, да се автономизират и аристократизират. Къде ти - новите "учени" нямаха друг избор освен да продължат да се самовъзпроизвеждат на своето ниво. В ущърб на качеството.\nЗа съжаление и днес не качеството е проблемът на властта. Проблем са парите. Тъй като пари няма, налага се да се реже на живо. Това именно властта желае, но няма кураж да направи. В същия този вестник някой беше казал, че демокрацията е мъжество на разума. Разум вече е налице. За мъжеството се иска още. Властта предприема обходна маневра. В нея ключовата дума е обединение (тоест - реорганизация), а не съкращение (пази, Боже). И тук властта пада в капана, заложен от самата нея. Ето в какво се състои той:\nИстината е, че не броят на училищата се нуждае от съкращение, а броят на студентите в тях, на преподавателите и на обслужващия персонал. Материалната база е налице, тя е нещо второстепенно. Властта обаче не може, а и не е нейна работа, да съкращава професори и студенти. Затова търси начин да принуди училищата сами да го направят. Като ги "обедини". Дори само на пръв поглед това много прилича на обединението на ТКЗС-тата в АПК в далечното (вече) минало. За бюрокрацията (всяка бюрокрация) е удобно да управлява малък брой "контрагенти", които изпълняват непопулярни решения и носят отговорност. В името на съкращението властта не сваля, а добавя още една шапка - администрацията на бъдещите обединени университети. Това е по-абсурдно от надеждата, че ако обединим няколко ерзац-университета ще се получи един истински. Когато шапката-администрация свърши черната работа, нищо не пречи образованието отново да бъде реорганизирано - фокус, който комунистите владееха отлично. Тази администрация ще бъде (няма как да не бъде) една огромна синекура, на която властта ще има удоволствието да настани своите хора. За да ги възнагради и да се отърве от тях по най-елегантен начин. Ако някой все пак твърди, че може да управлява оперативно МЕИ в София и МЕИ в Габрово; ХТИ в Дървеница и ВИАС в София; медицинските академии в страната и Спортната академия от едно място, има много здраве. Затова Министерството на просвещението не обели зъб как аджеба конкретно си представя обединението. Съвсем очевидно цялата стара администрация ще остане непокътната, цялата нова ще създава суматоха, а към старата ще се прибавят офицери за свръзка, защото без тях не може. Студенти и преподаватели ще търчат на различни адреси, вместо да си гледат работата. На такива реформи българинът се е нагледал.\nТова, което министерството няма как да признае на глас, е следното: Пари за заплати, енергия и поддръжка има само за (примерно) една трета от академическите общности. След като ги обединим (колкото може по-наедро), ще им спуснем тези пари и в техните рамки (щат не щат) те ще се самоизядат. Или ще се адаптират. Образованието вероятно ще пострада, но властта ще остане цялата в бяло. Допълнителна печалба - при самоизяждането ще оцелеят екземплярите, приближени на властта, без тя да се ангажира в поредната чистка. "Автономията" на университетите е удобен параван за такъв номер. Демократите научиха някои тънкости, от които ОФ-простаците нямаха представа. Едно време просто казвали "Цезар иска да умреш". Днес цезарите не са толкова праволинейни.\nДруга важна причина (дано не най-важната) администрацията да замисли "обединението" тъкмо сега е невъзможността тя да се справи с атестирането на вузовете. Не само в определения срок. Изобщо. Всеки път, когато "демократично избраните" глезльовци се изправят пред предизвикателство, изискващо твърдост, можене и характер, започват да бият отбой. Независимо дали обединението успее или не, то ще отложи за неопределено време атестацията и акредитацията. Да се обединяват неща, които са ясни, изглежда логично. В република Фарсантия ясните постъпки не се радват на популярност.\nВъзможно е зловредните последици от начина, по който си беше наумила да действа властта, да надхвърлят нейните представи за размера на бедата. В своя дискурс протагонистите на идеята стигаха само до границите, в които тяхната теза е справедлива и правдоподобна. Да, висшите училища в България са три пъти повече, отколкото са и необходими. Да, много факултети отдавна нямат кандидатстуденти - при приема те вече свалиха гащи повече от допустимото. Да, много катедри по фундаментални дисциплини се дублират. Да, катедрите са много, застаряващи и малобройни, те изпитват недостиг от хабилитирани кадри. Да, администрацията е по-многобройна от всяко разумно количество. Да, бившите идеологически дисциплини се трансформираха в бог знае какви приумици, а "грижата за човека" остави кадрите им на щат. Да, преподавателите и служителите получават под екзистенцминимума, чудо е как са живи. Да, огромна материална база хем не се ползва, хем се руши и разграбва. Да, качеството на образованието е ниско и ние ще видим призната в Европа диплома, когато си видим ушите, ако я караме все така. Да, дотук властта е желязно права и реформа е необходима. Но не реформата, която се предлага.\nЗащото министерството отново няма предвид човека - студент и преподавател, Не науката и не изкуствата я интересуват. Властта има предвид административната бройка. Каквато и манипулация да се извърши с бройката, няма да се промени същността. Не броят на училищата трябва да бъде съкратен. Напротив - броят на училищата си струва да бъде увеличен, стига да имаше реална конкуренция. А реална конкуренция ще има само ако се осигури свободно движение на кадрите, истинска автономия на законова основа, работещи механизми за оценка на качеството. Самите студенти и преподаватели няма да се самосъкратят, както властта може би си въобразява. Това могат да направят само тези, които държат парите. И трябва да го направят, каквото и да им струва. Това, което би им струвало лично, няма значение в сравнение с онова, което още една несполучлива реформа би струвала на България. Разбира се, всяко съкращаване на кадрите отгоре досега е започвало и свършвало със съкращаване на кадърните. Нещо повече - кадърните сами си отиват, дори да имат призвание за работата, която напускат. Само за да се махнат от интригите. Навремето цинично съкращаваха първо младите и способните - те така и така щели да се оправят. Резултат - България на доизживяване. Променило ли се е нещо?\nАлтернатива обаче съществува. Колкото и да е развратено българското академическо тяло от глупостта, фалша и партийността на пет десетилетия, все пак то няма голям опит в нарушаването на законите. По законодателен път властта може да даде шанс на реформа отдолу. Въпрос на закон е да останат на работа само тези преподаватели, за които има студенти. Въпрос на закон е това да стане максимално прозрачно, максимално справедливо. Катедри и факултети могат да бъдат закрити по естествен начин. Белезите са очевидни. Критериите също. Ако някой иска да му се обясни с подробности - моля: България има достатъчно пари да приеме тази година (примерно) 1000 студенти. Приема 1000 (не повече) според завишени, задълбочени и справедливи критерии за приемане. Приема ги там, където има най-голямо натискане. Ако там, където има приети (примерно) 27 бройки, преподавателят X е харесан от 10 студенти - именно той остава на работа. Преподавателя Y го искат десет българи, две жени и трима йеменци - и той, но със заплата 2Х. Z го искат само двама - излиза в пенсия или отива на борсата, а двамата негови се придават на Х наднормено. Останалата азбука почива. Почива година, две, три, като всяко лято се включва в пазара на търсене и предлагане. Състезателно. И понеже не за първи път дискутирам тази схемичка веднага ще контрирам най-честото възражение - че студентите не били достатъчно зрели да си избират преподавателите, нито имало начин да ги познават. Първо - няма нужда да ги познават лично - няма да се годяват, в края на краищата. Второ - достатъчно е в общата канцелария всеки преподавател да си има една поличка, на която да са му трудовете, проектите, картините и ... досието от VI управление (ако го има). Задължително. Студентите са достатъчно интелигентни да се ориентират. Щом са достатъчно зрели да си избират правителство, може да се разчита, че ще си преценят правилно преподавателите. Или някъде бъркам? Нататък е ясно. Имаш студенти - имаш финансиране. Имаш чужди студенти - живееш като бял човек. Признават ти дипломите в Европа - колкото по-малко се сливаш и разделяш - толкова по-добре. Упорстваш да преподаваш при неблагоприятни показатели - минаваш на самоиздръжка. Не можеш да си платиш енергията - пишеш по дъската с ръкавици. Отпадаш от държавна субсидия - ядеш, ако студентите ти донесат нещо. Не е никаква философия. Единственото неудобство е, че в такава спартанска схема за "нашите момчета" няма място. Но такава схема е честна, а честността е единствената разменна монета в отношенията с младите. Поне с непокварените.\nЗащо властта не влезе в честен диалог с обществото? Защото истинските й цели бяха неблаговидни. Българинът е воювал безстрашно, претърпявал е глад и болести, докато е бивал убеден, че има защо. Ако останат да се учат само тези, които искат да учат и останат да преподават само тези, които могат да преподават, автоматично ще се свие бройката на едните и другите. Малкият бюджет ще е достатъчен за малка България. Това може да стане по естествен път, ако законодателната власт си е на мястото. Не е вярно, че законите се пишат бавно. Скоростта зависи от интелектуалния багаж на писачите. Бавно се играят коридорни игрички, пазарлъците около пустия келепир. Срамно беше да гледаш (по телевизията) как ректорът на СА си стиска материалната база и половин България му ръкопляска за твърдостта, с която я стиска. Сякаш имуществото е най-важното. Сякаш момчетата, които ще влязат да му изцапат салоните, не са българи. Сякаш тези, които на 20 години страдат от високо кръвно не са българки.\nНаистина в медийния си вид попълзновението на министерството изглеждаше като недоразумение. Защото с нищо не попречи на селяните да сведат въпроса до синорите. Властта се отнесе с електората си като с непълнолетни, които няма защо да знаят цялата истина. Осем години откак "комунизмът си отиде", в република Фарсантия истината продължава да е дефицит. По университетите няма изпратено нищо официално - нито програма, нито текст за обсъждане, нито циркулярно известие какво става. Академичните съвети научиха от медиите, че нещо става. След това се събраха да обсъждат нещо, което никой не е поставил пред тях за обсъждане. Може би в министерството така си представят демократичен сондаж на общественото мнение? Е, в такъв случай вузовете недвумислено се произнесоха - но пасаран! Реформата се провали, преди да е започнала. А жалко! И това лято единствено доволни ще са майките на кандидатите, защото нищо няма да се промени, висшето образование ще остане мизерно, но масово, ред факултети ще продължат да агонизират, а виновни за неуспеха ще бъдат бившите, по-бившите и четирите годишни времена.


Myotherapy | Blog за масажи\nЛечението извършва фокусирани върху лечението на FABER и Modified Томас Тест за adductors и квадрицепсите.\nИзползването на сух техники меките тъкани набодат, а при повторно извършване на оценка на подобрение в FABER се отбележи, но Дънкан Ely останала същата. Като част от лечението на Myotherapy, клиентът е бил инструктиран за коригиращи упражнения и насърчавани да ги продължи у дома. Поради естеството на долната си болки в гърба и я долни крайници стрелба последователността на мускулите й, тя е предписана следните упражнения:\nКрокодил дишане, за да помогне с управлението на болка\nМостове за Gluteus Maximus\nМиди насочени за Gluteus Медиус\n4) Следвайте Up\nНа второто си посещение, клиентът отново се оценява чрез използване SFMA. На тази посещение на полувремето я приближи до 21/49. Значително подобрение от първото си посещение. Тя посочи, че болката й беше сега в VAS 5/10 и се управлява по-малко лекарства. Тя беше много щастлив с напредъка си и беше много силно желае да увеличи своите коригиращи упражнения, което показва, тя се чувстваше в състояние да „направят повече“.\nНа третото си посещение клиентът съобщи за завръщане в болката в долната част на гърба с нея VAS обратно до 8/10. Лумбална тест квадрант е неудобно за нея и нейните духове бяха ниски. Поради връщането на болката, която беше спряла си упражнения и е загубил си „вяра“ в плана за лечение. След задълбочени консултации, тя се съгласи да даде упражненията друг излизат.\nНа нея четвъртото посещение на болката й беше обратно надолу до VAS 4/10. Тя се е увеличил й ходене обратно до 4/7 и е много по-положителен в напредъка си. След обратно върху нея преоценка й SFMA полувремето беше 12/49.\nТози казус показва, че възстановяването от нараняване или дисфункция няма да премине от A – B в гладка линия. Recovery е обикновено нагоре и надолу с 2 стъпки напред и една стъпка назад. Това е напълно нормално и признат в рамките на Myotherapy времева линия на лечение. Клиентите ще получат обезсърчени, загуба на „вяра“ в плана за Myotherapy лечение. Много е важно да предават тази информация на нашите клиенти, за да ги държи в положителна нагласа по отношение на тяхното лечение. Положителната нагласа е също важно, когато помага на клиент през бариерите, които обикновено са изградени с хронична болка. В този случай, клиентът имаше много положителен резултат в кратък период от време и смята, че е „излекуван“. Следователно, поражението беше неочаквано за нея и той се отразява на нейната нагласа по негативен начин. След много окуражителни, през следващите 4 седмици тя започна да се забелязва значително подобрение на болката й. Това подсилен с нея, че възстановяването отнема време, търпение, ангажираност и постоянство.\n← Спортен масаж ТЕХНИКИ И СЪВЕТИ Лечебен масаж →


Детски книги за четене нови и втора ръка онлайн обяви от област Кюстендил на ХИТ цени — Bazar.bg\nХудожествена литература, 58 584 Други, 13 086 Специализирана литература, 10 990 Учебници, учебни тетрадки, 6 203 Енциклопедии, справочници, 2 934 Чуждоезиково обучение, речници, 2 725 Ученически пособия, канцеларски материали, 2 576 Виж всички Списания, 2 278 Българска литература, 966 Езотерика, 732\nОбяви за Детски книжки от област Кюстендил\nДисни-Алиса в страната на чудесата гр. Кюстендил 09 септември 6 лв\nВечни книги за деца и юноши-"Том Сойер"и"Кръстоносен поход по джинси" гр. Кюстендил, Център 01 септември 7 лв\nТошко африкански - Ангел Каралийчев гр. Кюстендил, Център 18 август 3 лв\nДетска книга на руски език гр. Кюстендил, Център 18 август 3 лв\nСАЩ отвориха стратегическия резерв\nОбсъждат качествата на Гешев\nОбяви за “Детски книжки” от София-град\nЛЮЛЮ, ЛЮЛЮ, ЛЮЛЧИЦА гр. София днес 3 лв\nИсторията на Доктор Дулитъл (Златно перо) гр. София, Люлин 6 днес 4,45 лв\nДетска книжка книга Аз чета Чудна бъркотия Ново гр. София днес Не е указана\nДетска книжка книга Аз чета Феята без крилца Ново гр. София днес Не е указана\nДетска книжка книга Писана шейна премина Стихотворения с илюстрации за оцветяване Ново гр. София днес Не е указана\nДетска книжка книга Любимо блокче за оцветяване Цветен код с букви 5+ Ново гр. София, Дружба 2 днес Не е указана\nМоите първи инструменти гр. София, Люлин 6 днес 15,20 лв\nВече мога да чета: Хитър Петър и сянката му и други приказки гр. София, Гео Милев днес 1,35 лв


Преобразуване на pH в H (пикохенри в хенри)\npH е равен H\nпикохенри е равен хенри\nКолко хенри правят 1 пикохенри?\n1 пикохенри [pH] = 0,000 000 000 001 хенри [H] - Калкулатор за мерни единици, който може да се използва за преобразуване на пикохенри в хенри и др.\nПреобразуване на пикохенри в хенри (pH в H):\nС този калкулатор е възможно да въведете стойност, която да преобразувате заедно с оригиналната мерна единица; например '923 пикохенри'. При това можете да използвате пълното име на единицата или абревиатурата йнапример 'пикохенри' или 'pH'. След това калкулаторът определя категорията на мерната единица, която трябва да бъде преобразувана, в този случай 'Индуктивност'. Той преобразува въведената стойност във всички известни и подходящи единици. В получения списък ще намерите и преобразуването, която първоначално сте търсили. Друг вариант е стойността, която трябва да преобразувате, да бъде въведена както следва: '95 pH в H' или '1 pH е равен H' или '50 пикохенри -> хенри' или '86 pH = H' или '60 пикохенри в H' или '30 pH в хенри' или '92 пикохенри е равен хенри'. За този вариант калкулаторът също моментално преценява в каква мерна единица трябва да бъде преобразувана първоначалната стойност. Независимо коя от тези възможности изберете, това ще ви спести продължително търсене на подходящия списък в дългите списъци с безброй категории и безброй поддържани единици. Всичко това ще ви бъде спестено, благодарение на калкулатора, който свършва работата за части от секундата.\nОсвен това калкулаторът позволява използването на математически изрази. В резултат не само числата могат да се изчисляват едно с друго, като например '(12 * 64) pH', но и различни единици за измерване могат директно да се свързват помежду си за преобразуването. Това би могло да изглежда по следния начин: '923 пикохенри + 2769 хенри' или '10mm x 26cm x 3dm = ? cm^3'. Мерните единици, комбинирани по този начин, естествено си пасват и добиват смисъл във въпросната комбинация.


НАЧАЛО\t> УЧАСТНИЦИ\t> Жилищни сгради над 10 000 кв.м. РЗП > КАСКАДАС ФЕМИЛИ РЕЗОРТ\nКАСКАДАС 16 ЕООД\nинж. Михаил Караколев\nБерое Строй ЕООД\nарх. Николай Ситев\nБългария,Слънчев бряг кв Чайка 149\nВаканционен апартаментен комплекс „Каскадас Фемили Резорт“ се намира в най-популярния ни черноморски курорт Слънчев бряг. Отдалечен на приблизително 800 метра от плажната ивица, Каскадас Фемили Резорт се простира на внушаващата площ от 100 000 кв.м.\nРезортът се състои от 23 сгради с общо 1720 апартамента, спазващи най-високите световни стандарти за качество при изграждане на висококатегориен ваканционен комплекс.\nХотелската част на комплекса е категория 4 звезди, а гостите се изхранват по системата HB полупансион.\nВъпреки огромната територия, "Каскадас" осигурява на своите посетители спокойствие, комфорт и сигурност благодарение на това, че е от затворен тип и с изградена система за контрол на достъпа и видеонаблюдение от последно поколение /HIKVISION/. За допълнително удобство на гостите и собствениците на комплекса са осигурени подземен и открит паркинг като достъпа на автомобилите става посредством LPR/ License plate recognition/ технология. Тъй като безопасността на нашите клиенти и служители е на първо място, комплексът отговаря на всички изисквания за безопасност и здраве като се извършват ежегодни одити от световно признати агенции за безопасност включително и SGS. В комплекса е инсталирана най-съвременна техника за пожароизвестяване IRIS Pro.\nОбгърнат в богата и екзотична зеленина комплексът предлага на гостите си 10 плувни басейна с различни форми и размери, включително и 74-метров басейн с коридори за плуване. Всеки от тях разполага с детска секция. При три от детските секции има изградени допълнителни съоръжения с водни пързалки за деца. Безхлорното третиране на водата на басейните чрез системата за солна електролиза осигурява максимално качество и чистота на водата като същевременно създава усещането и релакса на морската вода. Към изобилието от водни забавления сме добавили и 9 открити джакузита с функция за подгряване на водата.\nНа територията на комплекса се намират два паркa с площ от приблизително 15 000 кв. м, подходящи за разходки, отдих и различни спортни дейности. Множеството кътчета за релакс, водни естакади, изкуствени езера с екзотични рибки и черни лебеди, заобиколени от палми и удобни хамаци превръщат Каскадас в райско кътче за уединение и спокойна почивка.\nВ сърцевината на резорта се простира ЕКО Парк Каскадас, в който посетителите ще открият невероятната горска атмосфера с множество съоръжения за забавление за деца на всички възрасти, изградени от естествени материали. Алеите са направени от натурален камък и райграс, а пространството около местата за игри са застелени с автентична омекотяваща дървесина. Към приказната обстановка е добавен и мини зоо кът с катерички и ферма за декоративни зайчета. Емоциите не приключват с това, защото в ЕКО Парка е създадена и конна база с манеж, където можете да пояздите кон или пони с асистенцията на професионален инструктор. Посредата на парка е разположен каменния амфитеатър, където всяка вечер аниматори се грижат за доброто настроение на малки и големи.\nСред удобствата в комплекса се открояват още и фитнес зала, сауна, парна баня, вътрешно джакузи, игрище за плажен волейбол, въжена пирамида за катерене както и 4 детски площадки за най-малките.\nКомплексът разполага още с бизнес зала с 30 места, оборудвана с необходимата техника за работа и презентации.\nТрите тематични ресторанта - Лотус-Бюфет, Италиански ресторант и Ла Паеля ресторант, кафе-сладкарницата, водният бар и супермаркетът допълват разнообразието от услуги и инфраструктура на семейния ваканционен комплекс.\nПрез 2021 г. завършихме поредната сграда от композицията, а имено "Каскадас 21". Проектирана е в три корпуса с 6 надземни етажа и подземен паркинг с 80 паркоместа. Разгънатата застроена площ на сградата е 13557.87. Прилежащият басейн на сградата е заобиколен от високи палми и екзотични тревни видове, а в двата края са разположени по едно открито джакузи за водни масажи.\nОбщият брой на апартаменти в Каскадас 21 съставлява 170 помещения, разпределени като двойни студия (38 кв.м), едноспални (59 кв.м) и двуспални (71 кв.м) апартаменти, мезонети (85 кв.м), като на последните нива на средната секция се простират два луксозни пентхауса (201 кв.м) с огромни тераси с шатра, шезлонги чадъри и впечатляваща гледка. Всички апартаменти са проектирани в индустриален стил с отлично оборудвани кухни, балкони с красив изглед и бани с висококачествено обзавеждане и енергоефективни бoйлери.\nКомплексът има уникалната природна даденост да разполага с естествен минерален източник на територията си.\nСъчетанието от огромна територия, сигурност, изящна зеленина, богата палитра от рекреативна инфраструктура,удобства и забавления както и отличната локация, правят комплекс "Каскадас Фемили Резорт" предпочитано място за перфектна семейна почивка.


Кухи дръжки, красиви, добре поддържани, здрави кожа и чисти нокти - мечтата на всяко момиче. Ръцете много често раздават нашата възраст, затова е необходимо да се грижим за тях постоянно, да ги овлажняваме ежедневно, да се храним, да поддържаме здравето и да правим добър вид. Но в красотата на дамските химикалки играят важна роля не само повърхността на кожата, но и идеалните нокти, идеалната форма и може би дори оригиналния модел.\nПрез последните години модерните момичета са все по-честопо-често се радват на изкуството, наречено изкуство за нокти - на ноктите за нокти от различни картини или символи. Удивително е колко прости рисунки върху ноктите могат да се променят и украсяват ръцете. Това не е само отличен маникюр, а истинско подчертание, изразяващо оригиналността и индивидуалността на притежателя му.\nИзкуството на живописта\nРисунките върху ноктите изглеждат красиви само в товаслучай, ако се прилага за пълноценно маникюр. Дамските нокти са не само необходими, за да дадат чиста форма, но и да ги покрият с лак, сянката на която хармонично се комбинира с избрания за прилагане на символа или желаната картина. Картината може да бъде направена в съответствие с вечерната рокля и да разнообразява образа на ежедневието, да изразява характера на собственика или да служи като образец на изложбата. Основното е, че снимките на ноктите напълно съответстват на ситуацията и на средата, в която ще се появи любовницата им.\nРаботете за истински майстор или за нокти на дома\nСамо професионален майстор може да създаденеприятни рисунки или всякакви състави върху ноктите. Има обаче някои техники, които ще позволят на момичетата да експериментират с изкуството на ноктите, като независимо превръщат собствените си ръце в произведение на маникюр. Разбира се, преди начинаещите майстори да започнат да получават нещо успешно, това ще отнеме много време и усилия, така че дамите ще трябва да бъдат сериозно търпение.\nИзпълняващите рисунки върху ноктите могат да се извършват само след товапредварителна подготовка. Плочата трябва да бъде с равномерна форма, която се вписва в замислената живопис, след което отнема време, за да се изберат необходимите инструменти, които ще са необходими при нейното изпълнение. Ще е необходимо да се грижите за оцветяващите съставки, предназначени за артистичен дизайн на ноктите, специални лакове и четки. Изборът на бои за боядисване е изключително богат, но експертите съветват преди всичко да обърнат внимание на акрилните състави, които изглеждат добре на ноктите и се отличават с ниска цена. Що се отнася до лаковете, най-добре е да използвате професионален комплект, който включва няколко четки с различна дебелина, всяка от които е предназначена за различни типове линии. Необходимо е да се погрижат средствата за отстраняване на лак, тъй като в първите етапи един начинаещ майстор на ноктите може да направи някои грешки.\nВ допълнение към всичко това, за даизпълняват красиви рисунки върху ноктите се нуждаят от някои допълнителни инструменти, като например промяна на дебелината на иглата или щифт, химикалка, стикери с цветни приложения, както и всички видове бляскав неща - мъниста, пайети, кристали и пайети. Някои видове боядисване прилагат разредени с лак капчици, които знаци или изображения на повърхността на плочата под действие на иглите. Този изтънчен инструмент е много красиви спредове в различни посоки лак, които са необичайно странни и оригинални композиции. За да допълнят тези модели на ноктите могат да бъдат залепени на леглата на ръба или лъскави мъниста, които ще допълват перфектно нокти изкуство и да изразят своята независимост и чувство за стил на собственика.\nАнджелина Бъзан и нейното престижно училище по маникюр


Celebrating partnership - мъжете играят за точки - Надя Петрова\nНачало > Celebrating partnership > Celebrating partnership – мъжете играят за точки\nОк, знам че доста жени ще искат да ме линчуват и за днешната публикация, затова те моля още в началото да подходиш към нея с любопитство и да си дадеш време да я осмислиш добре, преди да решиш дали е важна за теб или ще я игнорираш.\nИ така, вече знаеш, че мъжете винаги се опитват да съхраняват енергия, приоритизират задачите и елиминират несъщественото. Което означава, че ако мъжът може да НЕ ПРАВИ НИЩО, той ще направи точно това – нищо.\nИ това не е лично. Просто за тях НИЩО НЕ СИ СТРУВА ДА СЕ ПРАВИ.\nНо, тук има една много важна подробност. Дълбоко в сърцето си всеки един мъж е provider – глава на семейството, човекът който да осигури стабилност и щастие в дома. Затова и за него “nothing is worth doing, but much is worth PROVIDING”.\nНИЩО НЕ СИ СТРУВА ДА СЕ ПРАВИ,\nНО МНОГО СИ СТРУВА ДА СЕ ОСИГУРИ.\nНие просто не знаем как да стигнем до тях, защото подходът ни е като към жена. Ние си мислим, че това, което работи за нас, ще работи и за тях…\nНапример, критиката има силата да промени една жена. Ако 5 човека ми кажат, че не ми отива руса коса, ще се замисля сериозно по темата и нищо чудно, след месец да ме видиш с тъмна коса. Ако някой критикува постоянно начина ми на писане, най-вероятно ще спра да пиша за известно време, и т.н. и т.н.\nЗатова и ние си мислим, че критикувайки действията на мъжете, това ще ги промени. Но критиките не променят мъжа. Те само създават дистанция.\nТова, което може да накара мъжете да ни осигурят всичко, което искаме от тях е… признателността, високата оценка, възхищението, уважението. Или казано на семпъл език “men play for points and appreciation”.\nМЪЖЕТЕ ИГРАЯТ ЗА ТОЧКИ И ВЪЗХИЩЕНИЕ.\nТоест, следващия път, вместо да го критикуваш, че подминава пълната кофа без да я изхвърли, огледай се за нещо, което е направил добре. Например, че е измил чиниите след вечеря и му благодари бурно за това! Дай му колкото се може повече точки за измитите чинии! Бъди признателна. Дай му 100 от 100!\nИ той ще иска да го направи отново :)))\nПросто е, нали. Мъжете играят за точки.\nИ РЕАГИРАТ НА ЖЕНИТЕ.\nКолкото повече възхищение и признателност получава, толкова повече ще иска да ти осигури. Да прави неща за теб, каквито и да са те.\nЗа тях не работят мрънкането, критиките, досаждането, натякването, скандалите… всичко това само ги превръща в жаби. А ако искаш да имаш принц, помни че мъжете играят само и единствено за точки. За нищо друго. Виж игрите и спорта – там мъжете получават точки за енергията си и това им стига, за да прекарат часове в игри.\nАко не получават точки за изхабената си енергия – НЕ СИ СТРУВА ДА СЕ ПРАВИ. Но точките вкарват нова формула в уравнението. Вече има смисъл. Изхабената енергия е оценена по достойнство и си струва усилието.\nТова е и разликата между мъжа в началото на връзката – тогава ние сме влюбени и той получава много точки и възхищение от нас. После, лустрото намалява, ние спираме да им се възхищаваме и бавно и постепенно, започваме да ги превръщаме в жаби с постоянното си мрънкане и недоволстване.\nТоест, мъжете не са мързеливи, глупави и в никакъв случай не са жаби – ние просто нямаме правилният подход към тях.\nЗатова, ако искаш нещо от мъжа си, каквото и да е то – просто му дай повече сила (точки и възхищение), не му я отнемай (критики и мрънкане).\nНие можем да бъдем силни заедно или да бъдем слаби заедно.\nНо както казва Алисън Армстронг:\n„Ние, жените, вместо да им се възхищаваме, всеки ден правим малки неща, които ги карат да кървят бавно, като критикуването и оплакването. Или по-бързо, като прословутото женско мълчаливо оттегляне. Или ги разкъсваме на парчета, когато закъснеят. Или като рак, когато никога не правят нещата, както трябва, никога не са достатъчно добри.”\nНие, жените, ги караме да кървят всеки път, когато:\n– не им даваме точки\n– сдържаме възхищението си\n– не сме признателни\n– въздържаме се от секс\n– не им позволяваме да ни впечатлят\n– сравняваме ги неблагоприятно и се впечатляваме от някой друг\n– не им вярваме\n– не се нуждаем от тях за нищо важно\n– незаинтересовани сме от техните хобита и страсти\n– оплакваме се\n– очакваме от тях да се държат по същия начин като момичетата/жените\n– не им позволяваме да ни помогнат\n– унижаваме способността им да печелят\n– подминаваме техните предложения и идеи\n– игнорираме ги\n– критикуваме ги\n– прекъсваме ги\n– въртим очи, когато говорят\n– издаваме подигравателни звуци, когато говорят\n– нетърпеливи сме\n– поемаме задачата, която сме им дали да свършат\n– накърняваме мъжествеността им\n– прекъсваме ги, когато разказват истории\nВиждаш ли го? Виждаш ли себе си в горното?\nАко не – поздравления! Ти си супер жена и най-вероятно имаш разкошни отношения с всички мъже!\nНо аз се открих. И въпреки, че имам цялата тази информация, понякога продължавам да го правя и това е по-силно от мен. Така че, преди да продължим, моля те – дай си време да осмислиш горното, опитай да го промениш и си прости за всички пъти, когато не успяваш.\nПомни, че мъжете реагират на нашите действия. Те им влияят директно – усещат ги като атака на мъжкото им АЗ и губят способността си да действат, комуникират и дори да мислят трезво. Възможно е дори да доведат до емоционална реакция от гняв и ярост. Тоест, с действията си понякога успяваме да събудим най-примитивните и отбранителни инстинкти в мъжете.\nВ дългосрочен план, ефектът е още по-лош, защото, вместо да защитават нас, те започват да се защитават от нас.\nГледат на нас със страх, вместо с доверие.\nПодхождат с пренебрежение, вместо с уважение.\nСпазват дистанция, вместо да търсят интимност.\nЗащитават се от нас, вместо да защитават нас.\nИ ние губим тяхната сила. Губим техните любов, вяра, уважение и преданост.\nЗатова, дай сила на мъжете в живота си, спри да ги караш да кървят и да се дистанцират от теб и виж как животът може да се промени към по-добро.\nИ помни, че за мъжа възхищението е като горивото за автомобила. Той има нужда от него, точно както от въздуха и водата. За него то е живителната сила, която го прави щастлив и даващ. Прави го РАЗДАВАЩ СЕ.\nПо природа, мъжете гледат на жените с любов и доверие, търсят интимност, готови са да ни ценят и винаги се опитват да ни впечатлят. Мъжете имат нужда от нас. Те искат да са героите в нашия свят.\nНо в замяна, искат да оценяваме това, което са и това, което ни дават.\nИ ИГРАЯТ ЗА ТОЧКИ И ВЪЗХИЩЕНИЕ.\nТова беше от мен днес, надявам се да ти е полезно и да те накара да се замислиш. А в следващата публикация ще затвърдим знанията и ще разгледаме по-подробно “the worth it calculation” – какво точно си струва за един мъж и ще го накара да хаби енергията и времето си него.\nP.S. И ако горното не е достатъчно, имай предвид, че причина номер 1 мъж да напусне жена си, е ако си мисли, че не може да я направи щастлива… А той си го мисли, защото тя постоянно не е доволна от него…\nP.P.S. Ако път искаш да благодариш на мъжа си за това, което е – гаратирам ти, че ще се влюби в някой от новите ни цветове еко бутилки Gentlemen в черен мат & InStyle в сребърен металик.\nP.P.P.S. И отново – горното е валидно само за мъжете, които ИСКАШ да запазиш в живота си, тези, които го заслужават. Всички знаем, че, за огромно съжаление, има и такива, които не искат най-доброто за нас, но в поредицата ми тук, аз ще визирам само тях – мъжете, които го заслужават.\nCelebrating partnership - ловци и събирачи, част две


Вижте спорните моменти по време на епичната битка\n22 Ноем. 201922:38\nРусия и Сърбия изиграха невероятна серия на четвъртфиналите на Купа „Дейвис“ в Мадрид, която кулминира в решителен мач на двойки между Карен Хачанов/Андрей Рубльов и Новак Джокович/Виктор Троицки. След повече от два часа битка селекцията на Шамил Тарпишчев спаси три мачбола и се класира във финалната четворка след 6-4 4-6 7-6(8). Освен високо качество на тениса обаче не липсваха и спорни моменти.\nПървата от тях дойде при 2-1 за сърбите във втория сет, когато те имаха два брейкбола, водейки 40-15. Рубльов вкара сервис, който съдията на линията отсъди в аут, след като Джокович бе пратил топката в мрежата от ретур. Реферът на стола обаче не взе това решение под внимание и зачете първия сервис, който попадна в очертанията. Новак, Троицки и капитанът Ненад Зимонич обаче веднага скочиха срещу съдията в опит да го убедят, че 16-кратният шампион от Шлема е отиграл топката след сигнала на лайнсмена.\n„Защо го направи?“, обърна се световният №2 към рефера на стола. Въпреки всичко сръбският тим не сполучи в своите опити и резултатът стана 40-30. Рубльов обаче направи двойна грешка и така Джокович и Троицки успяха да пробият.\nМалко по-късно, при 4-2 за Сърбия и изоставане от 15-40 на техен сервис, съдията се намеси с ново спорно решение. Новак вкара първи сервис в игра, а Троицки завърши воле на мрежата. Лайнсменът замълча, но главният рефер отсъди началния удар в аут. След като се видя, че топката наистина е била добра, точката за сърбите не бе зачетена, макар руският тандем да нямаше никакъв шанс да върне волето на Троицки, а Джокович трябваше отново да изпълни начален удар.\nИ след като тандемът от Сърбия допусна грешка малко по-късно, Новак изпрати агресивно топка към трибуните, с което бе предупреден от съдията.